46. ΒΑΣΙΛΙΚΟΝ ΔΙΑΤΑΓΜΑ της 17/26 Μαρτ. 1959 (ΦΕΚ Α΄ 57) Περί συστάσεως Ειδικών Υπηρεσιών Βελτιώσεως και συντηρήσεως Εθνικών Οδών. Έχοντες υπ’ όψει: 1)Τας διατάξεις του άρθρ. 9 του υπ’ αριθ. 3905/1958 Ν.Δ/τος περί επιβολής ειδικών πόρων υπέρ του Ταμείου Εθνικής Οδοποιΐας δια την βελτίωσιν του δικτύου των οδών της χώρας, αστυνομίας των οδών και άλλων τινών διατάξεων. 2)Την υπ’ αριθ. 113/1959 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 3)Ότι παρήλθεν άπρακτος η ταχθείσα δια του υπ’ αριθ. Α.9198/19.2.1959 εγγράφου της Γενικής Διευθύνσεως Δημοσίων Έργων του Υπουργείου Συγκοινωνιών και Δημοσίων Έργων οκταήμερος προθεσμία εις το Συμβούλιον Επικρατείας προς γνωμοδότησιν επί του παρόντος Δ/τος προτάσει των Ημετέρων επί των Οικονομικών και Συγκοινωνιών και Δημοσίων Έργων Υπουργών απεφασίσαμεν και διατάσσομεν: Άρθρ.1.-1)Δια την βελτίωσιν και συντήρησιν Εθνικών Οδών συνιστώνται 8 Ειδικαί Υπηρεσίαι βελτιώσεως και συντηρήσεως Εθνικών Οδών υπαγόμεναι απ’ ευθείας εις την Υπηρεσίαν Συγκοινωνιακών Έργων Γραφείον Προϊσταμένου Γα. 2)Έδραι των εν τη προηγουμένη παραγράφω Ειδικών Υπηρεσιών ορίζονται αι πόλεις Καβάλα, Θεσσαλονίκη, Κοζάνη, Λάρισα, Ιωάννινα, Αθήναι, Πάτραι, και Τρίπολις αριθμούμεναι αντιστοίχως από του αριθ. 1 έως 8. 3)Εις τας εν παρ. 1 του παρόντος Ειδικάς Υπηρεσίας μεταβιβάζονται εφ’ εξής αι εις τας Περιφερειακάς Υπηρεσίας της Γενικής Διευθύνσεως Δημοσίων Έργων ανήκουσαι αρμοδιότητες της βελτιώσεως και συντηρήσεως των Εθνικών Οδών της απορρεούσης εκ των κειμένων διατάξεων. 4)Εκάστη των ως άνω ειδικών υπηρεσιών θα τελή υπό την εποπτείαν ενός τεχνικού υπαλλήλου του κλάδου των Πολιτικών Μηχανικών της Γενικής Διευθύνσεως Δημοσίων Έργων του Υπουργείου Συγκοινωνιών και Δημοσίων Έργων, επί βαθμώ 2ω ως επόπτου Επιθεωρητού οριζομένου εκάστοτε δι’ αποφάσεως του Υπουργού των Συγκοινωνιών και Δημοσίων Έργων. Άρθρ.2.-1)Αι εις εκάστην των ειδικών υπηρεσιών υπαγόμεναι Εθνικαί οδοί ή και τμήματα αυτών ορίζονται ως κάτωθι: Εις την υπ’ αριθ. 1 ειδικήν υπηρεσίαν υπάγονται αι Εθνικαί Οδοί αι περιλαμβανόμεναι εις τους Νομούς Καβάλας, Δράμας, Ξάνθης, Ροδόπης και Έβρου ως ακολούθως: α)Υψάλα-Αρδάνι-Αλεξανδρούπολις-ΜέστηΚομοτινή-Λάγο-Ξάνθη-Καβάλα προς Θεσσαλονίκην β)Καβάλα-Δράμα προς Σέρρας. Εις την υπ’ αριθ. 2 ειδικήν Υπηρεσίαν υπάγονται αι Εθνικαί οδοί αι περιλαμβανόμεναι εις τους Νομούς Θεσσαλονίκης, Σερρών, Χαλκιδικής, Κιλκίς, Βερροίας, Εδέσσης και Κατερίνης ως ακολούθως: α)Θεσσαλονίκη-Σταυρός προς Καβάλαν. β)Θεσσαλονίκη-Σέρραι προς Δράμαν. γ)Θεσσαλονίκη-Κιλκίς. δ)Θεσσαλονίκη-Πολύγυρος-Ιερισσός. ε)Θεσσαλονίκη-Πολύκαστρον-Ελληνογιουγκοσλαυϊκά Σύνορα. ς)Θεσσαλονίκη-Βέρροια-Καστανιά προς Κοζάνην. ζ)Θεσσαλονίκη-Νέα Χαλκηδών-Έδεσσα προς Φλώρινα. η)Θεσσαλονίκη-Αλεξάνδρεια-Αιγίνειον-Κατερίνη προς Λάρισαν. Εις την υπ’ αριθ. 3 ειδικήν υπηρεσίαν υπάγονται αι Εθνικοί οδοί αι περιλαμβανόμεναι εις τους Νομούς Κοζάνης, Καστοριάς και Φλωρίνης ως ακολούθως: α)Κοζάνη προς Βέρροιαν. β)Φλώρινα προς Έδεσσαν. γ)Κοζάνη-Νεάπολις-Καστοριά. δ)Κοζάνη-Σέρβια προς Λάρισαν. ε)Κοζάνη-Πτολεμαΐς-Αμύνταιον-Φλώρινα-Νίκη. Εις την υπ’ αριθ. 4 ειδικήν υπηρεσίαν υπάγονται αι Εθνικαί οδοί αι περιλαμβανόμεναι εις τους Νομούς Λαρίσης, Μαγνησίας, Τρικάλων, Καρδίτσης, Φθιώτιδος και Ευρυτανίας ως ακολούθως: α)Λάρισα-Τέμπη-προς Κατερίνην. β)Λάρισα-Ελασσών προς Κοζάνην. γ)Λάρισα-Τρικάλων προς Ιωάννινα. δ)Τρίκαλα-Καρδίτσα-Φάρσαλα. ε)Λάρισα-Λαμία-προς Αθήνας. ς)Λάρισα-Βόλος. ζ)Λαμία-Καρπενήσιον. Εις την υπ’ αριθ. 5 ειδικήν Υπηρεσίαν υπάγονται αι Εθνικαί οδοί αι περιλαμβανόμεναι εις τους Νομούς Ιωαννίνων, Άρτης, Θεσπρωτίας, και Πρεβέζης ως ακολούθως: α)Ιωάννινα προς Τρίκαλα. β)Ιωάννινα-Κόνιτσα. γ)Ιωάννινα-Φιλιππιάς-Πρέβεζα. δ)Ιωάννινα-Ηγουμενίτσα. ε)Ιωάννινα-Άρτα-Γέφυρα Κρικέλου. Εις την υπ’ αριθ. 6 ειδικήν υπηρεσίαν υπάγονται αι Εθνικαί οδοί αι περιλαμβανόμεναι εις τους Νομούς Αττικής, Βοιωτίας και Φωκίδος ως ακολούθως: α)Αθήναι-Θήβαι-Λεβάδεια προς Λαμίαν. β)Θήβαι-Χαλκίς. γ)Λεβάδεια-Δελφοί-Ιτέα. δ)Αθήναι προς Κόρινθον. (Μετά την σελ. 578,16) Σελ. 578,17 Κατασκευή και Συντήρηση Οδών 23.Ζ.α.46 ε)Βουλιαγμένη-Σούνιον. ς)Σταυρός-Λαύριον-Σούνιον. Εις την υπ’ αριθ. 7 ειδικήν υπηρεσίαν υπάγονται αι Εθνικαί οδοί αι περιλαμβανόμεναι εις τους Νομούς Αχαΐας, Αιτωλίας, και Ακαρνανίας, Κορινθίας και Ηλείας, ως ακολούθως: α)Πάτραι-Κόρινθος προς Αθήνας. β)Πάτραι-Ολυμπία προς Τρίπολιν. γ)Πάτραι-Αντίρριον-Μεσολόγγιον-Γέφυρα Κρικέλου. Εις την υπ’ αριθ. 8 ειδικήν υπηρεσίαν υπάγονται αι Εθνικαί οδοί αι περιλαμβανόμεναι εις τους Νομούς Αρκαδίας, Αργολίδος, Μεσσηνίας και Λακωνίας, ως ακολούθως: α)Τρίπολις προς Κόρινθον. β)Άργος-Ναύπλιον-Επίδαυρος. γ)Τρίπολις-Σπάρτη-Γύθειον. δ)Τρίπολις-Καλάμαι-Πύλος. ε)Τρίπολις-Βυτίνα προς Πύργον. 2)Εις τα Γραφεία Νομομηχανικών παραμένει η αρμοδιότης των εργασιών βελτιώσεως και συντηρήσεως των Εθνικών οδών των μη περιλαμβανομένων εις τας διατάξεις του παρόντος. Άρθρ.3.-1.)Η σύνθεσις εις προσωπικόν εκάστης Ειδικής Υπηρεσίας ορίζεται ως ακολούθως: 1 Μηχανικός του Κλάδου των Πολιτικών Μηχανικών επί 3ω ή 4ω βαθμώ ως Προϊστάμενος. 1 μέχρι 4 Μηχανικοί του κλάδου των Πολιτικών Μηχανικών επί 4ω ή 5ω ή 6ω βαθμώ ως επιβλέποντες. 1 μέχρι 4 Πολιτικοί Υπομηχανικοί παντός βαθμού ως Βοηθοί επιβλέποντες. 1 μέχρι 4 Εργοδηγοί ή Επιστάται παντός βαθμού. 1 Διοικητικός υπάλληλος του Κλάδου Διοικητικών και Λογιστών Β΄ Κατηγορίας επί 6ω βαθμώ. 1 Λογιστής του Κλάδου Διοικητικών και Λογιστών Β΄ Κατηγορίας παντός βαθμού. 1 Δακτυλογράφος παντός βαθμού. Το ως ανωτέρω προσωπικόν καλύπτεται εκ του υπηρετούντος τακτικού προσωπικού της Γενικής Διευθύνσεως Δημοσίων Έργων του Υπουργείου Συγκοινωνιών και Δημοσίων Έργων ή εκ του πάσης φύσεως υπηρετούντος εκτάκτου προσωπικού αντιστοίχου κλάδου και βαθμού. Εις τον επί των Συγκοινωνιών και Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 578,18 23.Ζ.α.46 Κατασκευή και Συντήρηση Οδών 